[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kial c\u0302iuj en Madagaskaro s\u0302ercas pri ananaso?"}, {"text_idx": "#000005", "text": "[La originalo de c\u0302i tiu artikolo aperis la 1-an de julio 2016.]"}, {"text_idx": "#000007", "text": "Se temas pri interreta furoraj\u0302o, ananaso estas la nova \u201corang\u0302o\u201c, almenau\u0306 en Madagaskaro."}, {"text_idx": "#000008", "text": "Sociaj retoj en Madagaskaro estas tute gustigitaj je ananaso dum la lastaj tagoj. Kio kau\u0306zis la subitan entuziasmon por la dorna frukto? Jen iom da kunteksto pri la nuna socia situacio en la rug\u0302a insulo, Madagaskaro."}, {"text_idx": "#000009", "text": "Madagaskaro farig\u0302is la plej malric\u0302a lando en la mondo lau\u0306 unu el la malric\u0302ecindicoj publikigitaj de la Monda Banko (kaj raportitaj de amaskomunikiloj kiel Radio France Internationale [Radio Francio Internacia]). La kritiko pri la ekonomia stato de la lando ne estis facile akceptebla por la prezidanto de Madagaskaro. Li defiis observantojn, lokajn amaskomunikilojn kaj civitanojn \u201cdoni pruvon, ke la lando malric\u0302ig\u0302as.\u201d"}, {"text_idx": "#000010", "text": "Madagaskaraj retumantoj tuj respondis en akra maniero:"}, {"text_idx": "#000011", "text": "Mbola tsy porofo ihany ve izao ry filoha #Madagascar #WASH "}, {"text_idx": "#000013", "text": "C\u0302u c\u0302i tiu grafikaj\u0302o ne estas sufic\u0302a pruvo, s-ro prezidanto?"}, {"text_idx": "#000014", "text": "Kool Saina, komunuma blogo en Madagaskaro, afis\u0302is jenan foton en sia retejo:"}, {"text_idx": "#000016", "text": "Post la unua strec\u0302a diskuto inter la prezidanto kaj madagaskaraj retumantoj, alia madagaskara komunuma retejo, TANANEWS, afis\u0302is foton de la prezidanta edzino Voahangy Rajaonarimampianina portanta verdan robon kun la motivo de ananaso sur la brusto:"}, {"text_idx": "#000017", "text": "La madagaskara prezidanto kaj la prezidanta edzino en ceremonio por la tago de sendependig\u0302o. Publikigita de TANANEWS."}, {"text_idx": "#000018", "text": "TANANEWS aldonis ligilon kaj komenton kun iom da sarkasmo: \u201cFakte, ne c\u0302iuj estas malric\u0302aj en Madagaskaro.\u201d La ligilo malkas\u0302as, ke la robo estis probable fasonita de la altkvalita mod-kompanio Dolce & Gabbana kaj vendita por 7 745 usonaj dolaroj en la retejo de la magazeno Nieman Marcus. (Estas tamen ne klare, c\u0302u fakte kostis g\u0302uste tiom la robo portata de la prezidanta edzino.)"}, {"text_idx": "#000019", "text": "Kolerego ekestis rapide en la madagaskara reto. Sinsekvaj furoraj\u0302oj kun la krad-etikedo #mananasy (ananaso) aperis ene de kelkaj tagoj en diversaj retejoj kaj sociaj retoj en Madagaskaro. Jen kelkaj furoraj\u0302oj, vaste kunhavigitaj:"}, {"text_idx": "#000020", "text": "Parodio temanta pri ananaso en Madagaskaro, aperinta en la fejsbuka profilo de Marc Zuckerberg, la c\u0302efa kreinto de Fejsbuko. La furoraj\u0302o legig\u0302as: \u201cC\u0302u vi scias, kiel porti ananason kiel homoj en Antananarivo?\u201d (vortludo kun tradicia popolkanto.) Publikigita de VAOVAO FARANY."}, {"text_idx": "#000021", "text": "Almozulo: \u201cC\u0302u mi povus havi 7 000 usonajn dolarojn?\u201d La prezidanta edzino: \u201cMi ne havas ananason por vi.\u201d Publikigita en la fejsbuka pag\u0302o de Pov."}, {"text_idx": "#000022", "text": "\u201cVidu novan ananas-hararang\u0302on, c\u0302ar ankau\u0306 mi volas famig\u0302i.\u201d Afis\u0302ita de Rivo Francis en Fejsbuko."}, {"text_idx": "#000023", "text": "\u201cC\u0302u vi sciis, ke la mod-kompanio Dolce & Ananas furoras en Madagaskaro?\u201d (\u201cAnana\u201d en la franca signifas ananason.) Afis\u0302ita de Aina Rakotoson en Fejsbuko."}, {"text_idx": "#000024", "text": "Tragike, c\u0302iuj s\u0302ercoj pri ananaso ekestis, kelkajn tagojn post kiam la tragedio trafis la ceremonion por la tago de sendependig\u0302o. Grenado eksplodis en homamaso spektanta la armean paradon en la nacia stadiono kaj mortigis tri homojn kaj vundis 91. Jen filmeto pri la sekvo de la eksplodo:"}, {"text_idx": "#000025", "text": "La tuta konversacio pri la \u201cAnanaso-Pordego\u201d okazas en tia tempo, kiam grava leg\u0302propono pri libereco de parolado kaj etiko en la reto estas preparata de madagaskaraj au\u0306toritatoj. Kia estos la leg\u0302propono? La unuaj novaj\u0302oj de la koncernatoj aludas, ke g\u0302i severe limigos liberan esprimon en la reto kaj enhavos pezajn monpunojn por ajnaj materialoj jug\u0302itaj kalumniaj. La leg\u0302proponon oni devas submeti al la parlamento por aprobo en la venontaj semajnoj."}, {"text_idx": "#000026", "text": "Arto kaj kulturoCivitanaj komunikilojHumuroInterreta aktivismoKomunikiloj kaj j\u0302urnalismoPolitikoProtesto"}, {"text_idx": "#000027", "text": "Plej novaj artikoloj pri Subsahara Afriko"}, {"text_idx": "#000028", "text": "Umasoye: lingva aktivisto kiu uzas teknologion por igi la instruadon de la lingvo Ekpeye amuza"}, {"text_idx": "#000029", "text": "Kial la svahila ne ig\u0302is unuiga lingvo de Afriko?"}, {"text_idx": "#000031", "text": "Juna kuiristo en Bakuo transformis sian apartamenton en restoracion"}, {"text_idx": "#000033", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000035", "text": "Aboni komentojn de c\u0302i tiu artikolo per retpos\u0302to"}, {"text_idx": "#000036", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000037", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000038", "text": "Speciala danko al niaj multaj subtenantoj"}, {"text_idx": "#000039", "text": "Bonvolu subteni nian gravan laboron"}]